LīgumS NR. projekts
Ēdināšanas pakalpojumu sniegšana Zentas Mauriņas Grobiņas vidusskolas izglītības īstenošanas vietā Kapsēdē un Medzes pirmsskolas izglītības iestādē “Čiekuriņš”, ēdināšanas bloka telpu, iekārtu un inventāra noma, nepieciešamā inventāra uzstādīšana
Parakstīšanas datums ir pēdējā pievienotā droša 

elektroniskā paraksta un tā laika zīmoga datums 

Dienvidkurzemes novada pašvaldība, reģistrācijas numurs 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās________________ personā, kurš darbojas saskaņā ar Pašvaldību likumu un Dienvidkurzemes novada pašvaldības nolikumu (turpmāk – Pasūtītājs), no vienas puses, un 

________________________________, reģistrācijas numurs  ___________________, juridiskā adrese: ______________________________, tās ___________________________ personā, kura/š rīkojas saskaņā ar ___________________, (turpmāk – Izpildītājs), no otras puses, abi kopā turpmāk tekstā saukti – Puses, katrs atsevišķi – Puse,
pamatojoties uz Pasūtītāja rīkotā iepirkuma „Par ēdināšanas pakalpojumu sniegšanu Zentas Mauriņas Grobiņas vidusskolas izglītības īstenošanas vietā Kapsēdē un Medzes pirmsskolas izglītības iestādē “Čiekuriņš”, ēdināšanas bloka telpu, iekārtu un inventāra nomu, nepieciešamā inventāra uzstādīšanu”, iepirkuma identifikācijas Nr. DKNP 2026/63 (turpmāk – Iepirkums) rezultātiem un Izpildītāja iesniegto piedāvājumu Iepirkumā, savstarpēji vienojoties, bez viltus, maldiem vai spaidiem noslēdz šādu līgumu (turpmāk – Līgums):

1. LĪGUMA PRIEKŠMETS

1.1.  Pasūtītājs uzdod, bet Izpildītājs apņemas:

1.1.1. sniegt ēdināšanas pakalpojumus (kompleksās pusdienas) 1.-9.klašu izglītojamiem un darbiniekiem izglītības iestādē Zentas Mauriņas Grobiņas vidusskolas izglītības programmas realizēšanas vietā Kapsēdē – telpās pēc adreses Kapsēdes pamatskola, Kapsēde, Medzes pagasts, Dienvidkurzemes novads, LV-3461,
1.1.2. sniegt ēdināšanas pakalpojumus (kompleksās pusdienas) izglītojamiem un darbiniekiem Medzes pirmsskolas izglītības iestādē “Čiekuriņš”– telpās pēc adreses Čiekuru iela 1, Kapsēde, Medzes pagasts, Dienvidkurzemes  novads, LV-3461, 

1.1.3. nodrošināt kafejnīcas darbību izglītojamiem un darbiniekiem Zentas Mauriņas Grobiņas vidusskolas izglītības programmas realizēšanas vietā Kapsēde – telpās pēc adreses Kapsēdes pamatskola, Kapsēde, Medzes pagasts, Dienvidkurzemes novads, LV-3461, 

turpmāk tekstā kopā – ēdināšanas pakalpojums vai Pakalpojums, saskaņā ar Tehniskās specifikācijas (1.pielikums) nosacījumiem un atbilstoši Izpildītāja iesniegtajam finanšu un tehniskajam piedāvājumam. 
2. LĪGUMA DARBĪBA
2.1. Līgums stājas spēkā tā abpusējas parakstīšanas dienā un ir attiecināms uz laika periodu līdz Pušu saistību pilnīgai izpildei. 

2.2. Līguma darbības termiņš ir līdz īsākajam no šādiem termiņiem:

2.2.1. 12 (divpadsmit) mēneši no Līguma parakstīšanas dienas;

2.2.2. Līguma summa sasniegusi ______________ EUR (________________________ euro ____ centi) bez pievienotās vērtības nodokļa (turpmāk – PVN).

2.3. Pusēm vienojoties, Līgums var tikt pagarināts līdz Līguma summas pilnīgam izlietojumam, kopējam Līguma termiņam nepārsniedzot 60 (sešdesmit) mēnešus.
3. Izpildītāja saistības

3.1. Izpildītāja pienākumi izglītojamo ēdināšanas pakalpojumu sniegšanā:

3.1.1. veikt Pakalpojuma izpildi Līgumā noteiktajā kārtībā, kvalitātē, apjomā, saskaņā ar Tehniskā specifikācijā (1.pielikums) noteikto, termiņā un nodrošināt ēdināšanas pakalpojuma veikšanu atbilstoši Latvijas Republikā spēkā esošo attiecīgo normatīvo aktu prasībām, Pārtikas un veterinārā dienesta ieteikumiem, Zentas Mauriņas Grobiņas vidusskolas un pirmsskolas izglītības iestādes “Čiekuriņš” (turpmāk – izglītības iestādes) nolikumam, darba aizsardzības, darba drošības, darba higiēnas, elektrodrošības, ugunsdrošības u.c. spēkā esošajiem normatīvajiem aktiem;

3.1.2. nodrošināt drošas un nekaitīgas pārtikas aprites paškontroles sistēmu;

3.1.3. mainīt piedāvātā ēdiena sortimentu, izmantojot nekaitīgus sezonas rakstura (ņemot vērā Zemkopības ministrijas izstrādāto vietējo dārzeņu, augļu un ogu pieejamības kalendāru) pārtikas produktus, kas nesatur ģenētiski modificētus organismus, nesastāv no tiem un nav ražoti no tiem;

3.1.4. nodrošināt ar kalorijām bagātām, daudzveidīgām un kvalitatīvām kompleksām pusdienām Zentas Mauriņas Grobiņas vidusskolas izglītojamos un darbiniekus izglītības programmas realizēšanas vietā Kapsēdē (aptuveni 150 (viens simts piecdesmit) izglītojamie un darbinieki), atbilstoši visiem Latvijas Republikas Ministru kabineta spēkā esošajiem attiecīgajiem normatīvajiem aktiem un Pārtikas un veterinārā dienesta ieteikumiem, sniedzot ēdināšanas pakalpojumu 2 (divos) virzienos:

1.1.1.1. ēdnīcas tipa (kopgalds) – 1 (viena) ēdienreize dienā;

1.1.1.2. kafejnīcas tipa – pēc sortimenta minimuma (izveidojot atšķirīgu ēdienkarti, kurā jāparedz vismaz 2 (divu) veidu ēdienus katrā no grupām – zupas, gaļa, mērces, salāti, piedevas (kartupeļi, makaroni vai graudaugi);

3.1.5. nodrošināt ar kalorijām bagātām, daudzveidīgām un kvalitatīvām ēdienreizēm pirmsskolas izglītības iestādes “Čiekuriņš” audzēkņus un darbiniekus (aptuveni 123 (viens simts divdesmit trīs)), atbilstoši visiem Latvijas Republikas Ministru kabineta spēkā esošajiem attiecīgajiem normatīvajiem aktiem un Pārtikas un veterinārā dienesta ieteikumiem, sniedzot ēdināšanas pakalpojumu –  ēdnīcas tipa (kopgalda) brokastis, pusdienas un launags.
3.1.6. ievērot nosacījumu, ka 2 (divas) – 3 (trīs) reizes mēnesī pieļaujama ēdiena atkārtošanās;

3.1.7. nodrošināt izglītības iestādes izglītojamo ēdināšanu, ievērojot darba grafiku, kas tiek saskaņots ar izglītības iestādes administrāciju;

3.1.8. nodrošināt tādu izglītojamo atbilstošu ēdināšanu, kuriem ir nozīmēta speciāla diēta (piemēram, diagnoze – celiakija, cukura diabēts, pārtikas alerģija), kuras dēļ ir nepieciešama uztura korekcija;

3.1.9. ēdināšanas pakalpojuma sniegšanas laiki jāsaskaņo ar izglītības iestāžu vadību vai tās pilnvarotu personu (medmāsu), ievērojot izglītības iestādes darba grafiku. Ēdienkarti, kas sastādīta atbilstoši normatīvajiem aktiem, nākošai nedēļai saskaņošanai pretendents iesniedz izglītības iestādes vadībai pirms ēdināšanas nedēļas – piektdienā līdz plkst.12:00. Ēdienkarte jāsastāda nedēļai uz priekšu. Saskaņota ēdienkarte jānovieto apmeklētājiem redzamā vietā izglītības iestādē;
3.1.10. pretendentam jānodrošina, lai izglītojamo ekskursiju un pārgājienu gadījumos tiktu izsniegti atbilstoši (piemēroti) produkti ēdināšanas organizēšanai ārpus izglītības iestādes teritorijas, iepriekš saskaņojot ar izglītības iestādes administrāciju;
3.1.11. ēdienu sagatavot uz vietas izglītības iestādē, izmantojot vietējo ražotāju izejvielas, ievērojot, ka ēdienam jāatbilst medicīniski ieteiktām normām un veselīga uztura noteikumiem;

3.1.12. ievērot noteikumu, ka gatavu ēdienu nedrīkst pievest;

3.1.13. nodrošināt iespēju skolai atteikt kompleksās pusdienas līdz tekošās dienas plkst.9.00 un iekasētās avansa maksas atgriešanu maksātājam pēc pieprasījuma;

3.1.14. nodrošināt 1.-9.klašu pagarinātās dienas grupas izglītojamos ar launagu, saskaņojot ar izglītības iestādes vadību vai tās pilnvarotu personu (medmāsu) ēdienkarti launagam, kas jāsastāda 1 (vienai) nedēļai uz priekšu ar pilnas uzturvērtības aprēķiniem un kalkulāciju, kā arī tehnoloģiskās kartes un jānovieto apmeklētājiem redzamā vietā skolā;

3.1.15. ēdiena gatavošanā izmantot pārtikas produktus, kas atbilst bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām;

3.1.16. ja tas pats nav bioloģiskās lauksaimniecības vai nacionālās pārtikas kvalitātes shēmas vai tās produktu kvalitātes rādītāju, vai lauksaimniecības produktu integrētās audzēšanas prasībām atbilstošs produktu ražotājs vai audzētājs, attiecībā uz produktiem, kas tiek izmantoti ēdināšanas pakalpojuma sniegšanā un atbilst minētajām prasībām, iesniegt Pasūtītājam ražotāju un audzētāju sarakstu, norādot to kontaktinformāciju, un ar ražotāju vai audzētāju noslēgtu līgumu par sadarbību ar attiecīgo pakalpojuma sniedzēju ēdināšanas pakalpojuma līguma izpildē;

3.1.17. Nodrošināt, ka:

3.1.17.1. ēdināšanas pakalpojuma sniegšanā un ēdienkartēs tiks izmantoti produkti, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām saskaņā ar Līguma 3.pielikumu “Produktu saraksts”;

3.1.17.2. ēdināšanas pakalpojumā izmantoto pārtikas produktu piegāde notiks ne vairāk kā 250 km attālumā no produktu audzēšanas/ražošanas vietas līdz Zentas Mauriņas Grobiņas vidusskolas izglītības programmas realizēšanas vietā Kapsēdē, Kapsēdes pamatskolā, Medzes pagastā, Dienvidkurzemes novadā;
3.1.17.3. augļu, ogu un dārzeņu produktus, ko paredzēts izmantot ēdināšanas pakalpojumos, piegādās, ievērojot sezonalitāti.
3.1.18. informēt Pasūtītāju par izmaiņām ēdināšanas pakalpojumam izmantoto pārtikas produktu sarakstā;

3.1.19. 3 (trīs) dienu laikā pēc Pārtikas un veterinārā dienesta inspektoru veiktās pārbaudes un protokola saņemšanas, protokolu izdrukā un iesniedz Pasūtītājam;

3.1.20. izpildīt un ievērot citus Iepirkuma nolikuma Tehniskajā specifikācijā (1.pielikums) iekļautos noteikumus.

3.1. Izpildītāja pienākumi kafejnīcas pakalpojumu sniegšanā skolā:

3.1.1. nodrošināt kafejnīcas darbību Zentas Mauriņas Grobiņas vidusskolas izglītības programmas realizēšanas vietā Kapsēdē ēdināšanas bloka telpās atbilstoši Līguma, Iepirkuma nosacījumu un Tehniskās specifikācijas (1.pielikums) noteikumiem;

3.1.2. saskaņot ar izglītības iestādes administrāciju kafejnīcas darba laiku; 
3.1.3. vienlaicīgi ar izglītojamo ēdināšanu (kompleksajām pusdienām) piedāvāt kafejnīcas pakalpojumus izglītojamiem un izglītības iestādes darbiniekiem par Izpildītāja noteiktajām cenām;

3.1.4. nodrošināt kafejnīcas sortimentu atbilstoši attiecīgajiem Latvijas Republikas Ministru kabineta noteikumiem un Pārtikas un veterinārā dienesta ieteikumiem, iespēju robežās saskaņojot to ar izglītības iestādes administrāciju;

3.1.5. saskaņot ar izglītības iestādes administrāciju pasākumu rīkošanu skolas ēdnīcas telpās, kas saistās ar izglītības iestādei nepiederošu personu ēdināšanu, par paredzēto pasākumu noslēdzot atsevišķu līgumu;

3.1.6. pēc izglītības iestādes pieprasījuma nodrošināt ar izglītības iestādi saistītu pasākumu dalībnieku ēdināšanu, kā apmēru nosaka saskaņā ar izglītības iestādi noslēgto vienošanos;

3.1.7. uzturēt kārtībā un tīrībā kafejnīcas telpas, ievērojot visas sanitārās normas un kompetentu kontrolējošo institūciju atzinumus;
3.1.8. lietot kafejnīcas telpas saskaņā ar Dienvidkurzemes novada pašvaldību noslēgtā nomas līguma noteikumiem.
3.2. Izpildītāja pienākumi, kas saistīti ar ēdināšanas pakalpojumu sniegšanai nepieciešamo inventāru un maksājumi:

3.2.1. nodrošināt nepieciešamās profesionālās iekārtas un inventāru kvalitatīva ēdināšanas pakalpojuma organizēšanai nomātajās telpās atbilstoši Latvijas Republikā spēkā esošo attiecīgo normatīvo aktu prasībām un Pārtikas un veterinārā dienesta ieteikumiem;

3.2.2. nodrošināt ēdināšanas pakalpojumu ar Izpildītāja rīcībā esošo inventāru un iekārtām, ņemot vērā, ka izglītības iestādes nodrošina ēdamzāli ar galdiem un krēsliem;

3.2.3. slēgt ar Dienvidkurzemes novada pašvaldību līgumu par ēdināšanas pakalpojumu sniegšanai nepieciešamo telpu un inventāra  nomu, kurā jāiekļauj sekojoši nosacījumi:
3.1.20.1. Izpildītājs ēdināšanas pakalpojumu sniegšanai nomā virtuves bloka un kafejnīcas telpas 77,1 m2 Zentas Mauriņas Grobiņas vidusskolas izglītības īstenošanas vietā Kapsēdē, Medzes pagasts, Dienvidkurzemes novadā, LV-3461, nomas maksa mēnesī sastāda 32,38 EUR (trīsdesmit divi euro 38 centi) bez PVN;

3.1.20.2. Izpildītājs ēdināšanas pakalpojumu sniegšanai nomā virtuves bloka telpas 22,6 m2 Medzes pirmsskolas izglītības iestādē “Čiekuriņš”, Čiekuru iela 1, Kapsēde, Medzes pagasts, Dienvidkurzemes  novadā, LV-3461, nomas maksa mēnesī sastāda 39,32 EUR (trīsdesmit deviņi euro 32 centi) bez PVN;
3.1.20.3. Izpildītājs ēdināšanas pakalpojumu sniegšanai nomā inventāru (norādīts Līguma 1.pielikumā) Zentas Mauriņas Grobiņas vidusskolas izglītības īstenošanas vietā Kapsēdē, Medzes pagasts, Dienvidkurzemes novadā, LV-3461, nomas maksa mēnesī sastāda 9,98 EUR (deviņi euro 98 centi) bez PVN
3.1.20.4. Izpildītājs ēdināšanas pakalpojumu sniegšanai nomā inventāru (norādīts Līguma 1.pielikumā) Medzes pirmsskolas izglītības iestādē “Čiekuriņš” Čiekuru iela 1, Kapsēde, Medzes pagasts, Dienvidkurzemes  novadā, LV-3461, nomas maksa mēnesī sastāda 24,93 EUR (divdesmit četri euro 93 centi) bez PVN.
3.1.20.5. Izpildītājs  maksā Dienvidkurzemes novada pašvaldībai par patērēto elektroenerģiju (pēc faktiskā patēriņa) un par patērēto ūdeni (pēc faktiskā patēriņa) līdz nākamā mēneša pēdējam datumam saskaņā ar Pasūtītāja iesniegto rēķinu;

3.1.20.6. Izpildītājs maksā Dienvidkurzemes novada pašvaldībai par patērēto apkuri (proporcionāli telpu apjomam) līdz nākamā mēneša pēdējam datumam saskaņā ar Pasūtītāja iesniegto rēķinu;

3.1.20.7. Izpildītājs vienlaicīgi ar telpu un inventāra nomas līguma noslēgšanu pieņem lietošanā inventāru (tehnoloģisko aprīkojumu un iekārtas);

3.2.4. Līguma 3.1.12.punktā noteiktajā gadījumā nodrošināt iekasētās avansa maksas atgriešanu maksātājam pēc pieprasījuma;

3.2.5. segt izdevumus, kas saistīti ar Pakalpojuma nodrošināšanu, tajā skaitā pārbaužu, analīžu un atļauju saņemšanas apmaksas;

3.2.6. segt izdevumus par elektroenerģiju, ūdeni un kanalizāciju atbilstoši patēriņam, telpu un inventāra nomas izmaksas, deratizācijas pakalpojumu izmaksas, maksu par atkritumu izvešanu, kā arī citas izmaksas, kas saistītas ar Pakalpojuma nodrošināšanu.

3.3. Izpildītājs nodrošina un ir atbildīgs par:

3.3.1. izmantojamo pārtikas produktu kvalitāti, to realizācijas termiņu ievērošanu un pagatavoto ēdienu kvalitāti, sanitāro normu ievērošanu Pakalpojuma izpildē atbilstoši Pārtikas un veterinārais dienesta prasībām un drošas un nekaitīgas pārtikas aprites paškontroles sistēmas ieviešanu;

3.3.2. porciju ielikuma normu;

3.3.3. ēdienu kvalitātes atbilstību izglītojamiem medicīniski ieteiktajām normām;

3.3.4. skolai sniegtās informācijas un atskaišu pareizību un patiesumu;

3.3.5. darba aizsardzības, darba drošības, darba higiēnas, elektrodrošības, ugunsdrošības prasību un standartu ievērošanu un izpildi, sniedzot Pakalpojumu, kā arī ievēro un pilda skolas darba kārtības un iekšējās kārtības noteikumus.

3.4. Izpildītājs nodrošina:

3.4.1. ēdināšanas pakalpojumu izpildi ar atbilstošas kategorijas un specializācijas darbiniekiem;

3.4.2. Izpildītāja darbinieku darba disciplīnu un skolas iekšējo kārtības un darba kārtības noteikumu ievērošanu Pakalpojuma sniegšanas laikā;

3.4.3. iespēju izglītības iestāžu darbiniekiem avārijas situācijā iekļūt virtuves bloka telpās jebkurā diennakts laikā;

3.4.4. ēdināšanas bloka tehnoloģisko iekārtu, ventilācijas sistēmas un cita inventāra pareizu ekspluatāciju, atbilstoši dokumentācijai, un saglabāšanu;

3.4.5. ka iznomātās ēdināšanas bloka telpas, tehnoloģiskās iekārtas un inventārs tiek izmantots tikai izglītības iestādes vajadzībām un Pakalpojuma izpildes nodrošināšanai. Telpas, tehnoloģiskās iekārtas un inventāru citām vajadzībām, kas nav noteiktas šajā Līguma punktā, Izpildītājs drīkst izmantot tikai pēc rakstiskas vienošanās ar izglītības iestādes vadītāju un par attiecīgu maksu. Izpildītājs tam iznomātās telpas vai tehnoloģiskās iekārtas nav tiesīgs iznomāt vai nodot trešajām personām;

3.4.6. ka pēc pieprasījuma Pasūtītājam tiks iesniegts ēdināšanas pakalpojumam izmantoto pārtikas produktu saraksts, norādot produktu ražotāju vai audzētāju un to izcelsmes valsti atbilstoši Tehniskajā specifikācijā (1.pielikums) noteiktajām prasībām.
3.5. Uzsākot Pakalpojuma sniegšanas darbību, Izpildītājs ar aktu pieņem nomājamās virtuves bloka telpas, inventāru (tehnoloģisko aprīkojumu un iekārtas), bet, darbību beidzot – ar pieņemšanas – nodošanas aktu nodod atpakaļ izglītības iestādei attiecīgās telpas un inventāru.

3.6. Puses vienojas, ka izglītības iestādes pilnvarotai personai ir tiesības veikt Pakalpojuma kvalitātes pārbaudi, pārbaudot tā atbilstību Līguma prasībām, kā arī normatīvo aktu, kas attiecināmi uz Pakalpojumu un tā izpildi, prasībām.

3.7. Iepriekšējā mēnesī izpildītais Pakalpojuma apjoms tiek pieņemts ar pieņemšanas – nodošanas aktu, kuru paraksta Puses vai to pilnvaroti pārstāvji. Šajā Līguma punktā noteikto aktu sagatavo Izpildītājs.

4. Pasūtītāja saistības

3.8. Pasūtītāja pienākumi:

3.8.1. veikt samaksu par iepriekšējā mēnesī izglītības iestāžu izglītojamiem sniegtajām brīvpusdienām Līgumā noteiktajā kārtībā;

3.8.2. veikt samaksu par iepriekšējā mēnesī skolas 1.-6.klašu izglītojamo ēdināšanu un izglītojamiem sniegtajām brīvpusdienām Līgumā noteiktajā kārtībā; 

3.8.3. nodrošināt, ka izglītības iestāde organizē ēdināšanas uzskaiti izglītojamiem, kā arī iesniedz Izpildītājam sarakstu par izglītojamo skaitu pa klasēm vai grupām ēdināšanai esošajā nedēļā un izglītības iestādes darbinieku sarakstu ēdināšanai esošajā nedēļā.

3.9. Pasūtītājam ir tiesības veikt piegādāto pārtikas produktu izcelsmes un kvalitātes pārbaudes.

3.10. Pārējo komplekso pusdienu apmaksa notiek pēc faktiski patērētajiem apjomiem, atbilstoši no izglītojamo vecākiem, izglītojamiem vai skolas darbiniekiem saņemtajiem līdzekļiem. Nepieciešamības gadījumā Izpildītājam pašam jānodrošina personāls un aprīkojums komplekso pusdienu maksas iekasēšanai.

3.11. Ja Izpildītājs neievēro kādu no līguma 3.1.1., 3.1.3., 3.1.4., 3.1.8. – 3.1.11., 3.1.13. – 3.1.17.punktiem, Pasūtītājam ir tiesības sastādīt aktu par konstatēto pārkāpumu par katru šādu gadījumu. Aktu par konstatēto pārkāpumu paraksta abas Puses. Ja Izpildītājs atsakās parakstīt aktu, tad Pasūtītājs vienpusēji sastāda aktu, par to rakstiski  3 (trīs) darba dienu laikā informējot Izpildītāju.

5. LĪGUMA SUMMA UN SAMAKSAS KĀRTĪBA

3.12. Summa par Līguma 1.1.punktā noteiktā Pakalpojuma izpildi ir ________________EUR (_________________________euro______centi) (turpmāk – Līguma cena), neieskaitot PVN 21% (divdesmit viens procents) _________________________ EUR (_________________________ euro __________centi), kopā ar PVN – _____________________________ EUR (__________________________euro _____________centi).
3.13. Cena:
3.13.1. 1 (vienai) komplekso pusdienu vienībai 1.-4.klasei ir _________________ EUR (______euro ______ centi), neieskaitīts PVN 21% (divdesmit viens procents) _____________ EUR (______ euro _______ centi), kopā ar PVN ____________ EUR (________  euro __centi);

3.13.2. 1 (vienai) komplekso pusdienu vienībai 5.-9.klasei ir _______________ EUR (_________ euro  _______ centi), PVN 21% (divdesmit viens procents) _______ EUR (__________ euro _________ centi), kopā ar PVN ________ EUR (_______ euro ________ centi);
3.13.3. 1 (vienai) launaga vienībai 1.-9.klasei ir _______________________ EUR (__________ euro ________centi), neieskaitīts PVN 21% (divdesmit viens procents)_________ EUR (_____________ euro ________centi), kopā ar PVN ____________ EUR (______ euro ________ centi);
3.13.4. 1 (vienas) dienas ēdināšanas izmaksas pirmsskolas izglītojamiem ir __________ EUR (__________euro  _________ centi), neieskaitīts pievienotās vērtības nodoklis 21% (divdesmit viens procents) ___________ EUR (_________ euro _______ centi), kopā ar PVN ___________ EUR (_________ euro ________ centi).
3.14. Līguma cena par visu Līgumā noteikto Pakalpojuma apjoma izpildi tiek noteikta nemainīga visā Pakalpojuma sniegšanas laikā.

3.15. Samaksu par iepriekšējā mēnesī izglītības iestādes izglītojamiem sniegtajām pašvaldības noteiktajām brīvpusdienām Pasūtītājs ieskaita Izpildītāja Līgumā norādītajā bankas kontā līdz nākamā mēneša 10.(desmitajam) datumam pēc iepriekšējā mēnesī sniegtā Pakalpojuma pieņemšanas – nodošanas akta parakstīšanas, kuru paraksta Puses vai to pilnvarotie pārstāvji saskaņā ar Izpildītāja iesniegto rēķinu.

3.16. Samaksu par iepriekšējā mēnesī veikto skolas 1.–6.klašu izglītojamo ēdināšanu Pasūtītājs ieskaita Izpildītāja Līgumā norādītajā bankas kontā līdz nākamā mēneša 10.(desmitajam) datumam pēc iepriekšējā mēnesī sniegtā Pakalpojuma pieņemšanas – nodošanas akta parakstīšanas, kuru paraksta Puses vai to pilnvarotie pārstāvji, saskaņā ar Izpildītāja iesniegto rēķinu.
3.17. Puses vienojas, ka Izpildītājs noformē un nosūta Pasūtītājam rēķinu, kas sagatavots atbilstoši spēkā esošajiem grāmatvedību regulējošiem normatīvajiem aktiem, uz šādu e-pasta adresi: rekini@dkn.lv (vai e-adreses apakšadresi REKINI@90000058625).

3.18. Visi maksājumi Izpildītājam šī Līguma ietvaros tiek veikti euro valūtā, pārskaitījuma veidā uz Izpildītāja Līgumā norādīto bankas norēķinu kontu.

3.19. PVN tiek noteikts, pamatojoties uz rēķina izrakstīšanas brīdī spēkā esošajiem normatīviem aktiem.

3.20. Cena par 1 (vienu) porciju bez PVN ir norādīta Finanšu piedāvājumā (3.pielikums).

3.21. Līguma darbības laikā 1 (vienas) porcijas cena var tikt pārskatīta.

3.22. Par cenas pārmaiņu iniciatoru var būt Puses, proti, cena var tikt paaugstināta vai pazemināta, ja Izpildītājs/Pasūtītājs, iesniedzot Centrālās statistikas pārvaldes izziņu, pierāda, ka Latvijas valstī notikušas cenu pārmaiņas laika periodā no Līguma spēkā stāšanās līdz laikam, kad Puse iesniedz lūgumu pārskatīt cenas. 

3.23. Līguma cena var tikt pārskatīta arī citos gadījumos, ja cenas izmaiņu pamatojums ir dokumentāli pierādīts un Izpildītājs Iepirkuma laikā nevarēja to paredzēt.
3.24. Līguma grozījumi ir pieļaujami, ja tie tiek veikti atbilstoši publisko iepirkumu reglamentējošo normatīvo aktu noteikumiem.

3.25. Līguma grozījumi var arī attiekties uz Līgumā norādīto cenu pārskatīšanu (indeksāciju), ievērojot šādus nosacījumus, kuriem jāizpildās vienlaicīgi:

3.25.1. cenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās cenas;

3.25.2. cenu pārskatīšana var tikt veikta ne biežāk kā 1 (vienu) reizi kalendārā gada laikā;

3.25.3. cenu indeksēšanu veic tikai tajos gadījumos, ja cenu pārmaiņas pret iepriekšējo gadu sasniedz vai pārsniedz 10% (desmit procentus);

3.25.4. cenas var tikt pārskatītas gadījumā, ja Izpildītājs iesniedz Pasūtītājam rakstisku pieprasījumu, kas balstīts uz Centrālās statistikas pārvaldes aprēķināto izmaksu indeksu analīzi par cenu izmaiņām pret iepriekšējo gadu;

3.25.5. indeksācijas aprēķina periods tiek noteikts 12 (divpadsmit) mēneši un par pamatu tiek ņemta Centrālās statistikas pārvaldes datu bāzē publiski pieejamie dati par pēdējiem 12 (divpadsmit) mēnešiem;

3.25.6. indeksācijas koeficients norāda, par cik procentiem ir jāpalielina Līgumā spēkā esošās cenas 1 (vienu) reizi 12 (divpadsmit) mēnešu periodā;

3.25.7. indeksācijas koeficientu aprēķina līdzvērtīgās daļās ņemot vērā pārtikas cenu inflāciju (https://tools.csb.gov.lv/cpi_calculator/lv/2018M11-2022M11/0/100) skatot patēriņa grupu “01.1 – Pārtika” un bruto darba algas izmaiņas.

3.25.8. indeksācijas koeficientu K aprēķina saskaņā ar šādu formulu:

K = P x 50% + D x 50%, kur:

K = Indeksācijas koeficients, %

P = Pārtikas cenu inflācija pēdējo 12 (divpadsmit) mēnešu periodā, %

D1 = Bruto darba alga ēdināšanas nozarē EUR 1.(pirmajā) mēnesī 12 (divpadsmit) mēnešu periodā

D12 = Bruto darba alga ēdināšanas nozarē EUR 12.(divpadsmitajā) mēnesī 12 (divpadsmit) mēnešu periodā

D = Nozares darba algu inflācija 12 (divpadsmit) mēnešu periodā, un to aprēķina: D = (D12/D1-1) x 100%,
6. PUŠU ATBILDĪBA

3.26. Puses ir savstarpēji atbildīgas par nodarītajiem zaudējumiem, ja tie radušies Pušu vai tā darbinieku, kā arī šī Pušu Līguma izpildē iesaistīto trešo personu darbības rezultātā, saskaņā ar Latvijas Republikas normatīvajiem aktiem un Līgumu.

3.27. Pasūtītājs ir tiesīgs piemērot līgumsodu 50,00 EUR (piecdesmit euro nulle centi) apmērā, ja Izpildītājs neievēro kādu no līguma 3.1.1., 3.1.3., 3.1.4., 3.1.8. – 3.1.11., 3.1.13. – 3.1.17.punktiem, par katru šādu gadījumu pēc Līguma 4.4.punktā noteiktā akta sastādīšanas.
3.28. Līgumā noteiktā Pakalpojuma izpildes termiņa kavējuma gadījumā Pasūtītājam ir tiesības pieprasīt no Izpildītāja līgumsodu 0,1% (nulle komats viens procents) apmērā no Līguma 5.1.punktā norādītās summas bez PVN par katru nokavējuma dienu, bet ne vairāk kā 10 % (desmit procentu) no Līguma cenas.
3.29. Gadījumā, ja Pasūtītājs kavē Līgumā paredzēto maksājumu, Izpildītājam ir tiesības pieprasīt no Pasūtītāja līgumsodu 0,1% (nulle komats viens procents) apmērā no nesamaksātās summas (bez PVN) par katru nokavēto dienu, bet ne vairāk kā 10 % (desmit procentu) no kopējās termiņā nesamaksātās summas bez PVN.

3.30. Gadījumā, ja Izpildītāja darbības vai bezdarbības rezultātā, sniedzot Līgumā noteikto Pakalpojumu, tiek bojāta trešo personu un/vai Pasūtītāja un/vai skolas manta vai nodarīts kaitējums trešo personu un/vai Pasūtītāja un/vai skolas pārstāvju dzīvībai vai veselībai, tad visus un jebkādus zaudējumus un kompensācijas par radīto kaitējumu sedz Izpildītājs uz sava rēķina, kā arī Izpildītājs uzņemas visu un jebkāda veida atbildību par nodarījumu un tā radītajām vai iespējamajām sekām.
3.31. Pasūtītājam bez papildus formalitātēm ir tiesības ieturēt līgumsodu no jebkurām Izpildītājam maksājamām summām.

7. NEPĀRVARAMAS VARAS APSTĀKĻI

3.32. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (jebkāda veida dabas stihija, plūdi, ugunsgrēks, ražošanas avārijas, militāras akcijas), ja Puse tos nevarēja saprātīgi prognozēt un ietekmēt.

3.33. Pusei, kuram kļuvis neiespējami izpildīt saistības nepārvaramas varas apstākļu dēļ, 3 (trīs) darba dienu laikā no to iestāšanās dienas paziņo otrai Pusei par šādiem nepārvaramas varas apstākļiem, norādot šos apstākļus, to iestāšanās laiku un iespējamo izbeigšanos. Savlaicīga paziņojuma neiesniegšana Pusei liedz iespēju atsaukties uz nepārvaramas varas apstākļiem.

3.34. Nepārvaramas varas apstākļu gadījumā Līgumā noteikto saistību izpildes termiņš automātiski pagarinās par laiku, kas vienāds ar nepārvaramas varas apstākļu darbības laiku.

3.35. Ja nepārvaramas varas apstākļi ilgst vairāk kā 6 (sešus) mēnešus, tad pēc jebkuras Puses rakstiska paziņojuma Līgums zaudē spēku.
8. LĪGUMA DARBĪBAS PIRMSTERMIŅA IZBEIGŠANA

3.36. Līgumu pirms termiņa var izbeigt tikai šajā Līgumā noteiktajā kārtībā vai Pusēm savstarpēji vienojoties.

3.37. Pasūtītājs, rakstiski paziņojot par to Izpildītājam 7 (septiņas) darba dienas iepriekš, neatlīdzinot zaudējumus, vienpusēji var izbeigt Līgumu gadījumos, ja:
3.37.1. Izpildītājs nenodrošina Pakalpojuma izpildi 3 (trīs) darba dienas pēc kārtas;

3.37.2. Pakalpojums saskaņā ar Pasūtītāja vai citas kompetentas institūcijas (piemēram, Pārtikas un veterinārā dienesta) pārbaužu rezultātiem tiek pildīts neatbilstoši normatīvo aktu prasībām un/vai Līguma noteikumiem;

3.37.3. Izpildītājam tiek pasludināts maksātnespējas process vai tiek uzsākts Izpildītāja likvidācijas process;

3.37.4. sasniegta maksimālā summa, neieskaitot PVN 21% (divdesmit viens procents), par kuru noslēgts Līgums;

3.37.5. Līguma 6.2.punktā minētie gadījumi atkārtojas vairāk kā  2 (divas) reizes;

3.37.6. ja Izpildītāja sastādītā ēdienkarte netiek saskaņota, pamatojoties uz normatīvajiem aktiem;

3.37.7. ja Izpildītājs pēc Pasūtītāja rakstiska brīdinājuma saņemšanas turpina pārkāpt jebkuru no šī Līguma noteikumiem.

3.38. Izpildītājs var vienpusēji izbeigt Līgumu, 3 (trīs) mēnešus iepriekš rakstiski paziņojot Pasūtītājam. Šādā gadījumā Pasūtītājam nav pienākums atlīdzināt Izpildītājam ar Līguma izbeigšanu radušos zaudējumus un izdevumus.

3.39. Izpildītājs, rakstiski paziņojot par to Pasūtītājam 7 (septiņas) darba dienas iepriekš, vienpusēji var izbeigt Līgumu gadījumā, ja Pasūtītājs neveic maksājumus par sniegto Pakalpojumu un līgumsods sasniedz 10% (desmit procentus) no Līguma cenas.

3.40. Pasūtītājam ir tiesības vienpusēji izbeigt Līgumu, ja  Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

3.41. Ja Līgums tiek izbeigts, Izpildītājs pārtrauc Pakalpojuma izpildi, par ko tiek sastādīts Pakalpojuma nodošanas – pieņemšanas akts, un saņem samaksu par visu līdz Līguma izbeigšanas brīdim kvalitatīvi izpildīto Pakalpojumu (par kuru samaksa vēl nav veikta) 20 (divdesmit) darba dienu laikā, skaitot no dienas, kad Puses vai to pilnvarotie pārstāvji parakstījuši šajā Līguma punktā noteikto aktu.

3.42. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana, vai zaudējumu nodarīšana otrai Pusei, tad Pusei, kura ir vainojama Līguma izbeigšanā, ir jāatlīdzina otrai Pusei zaudējumi, kas tam rodas saistībā ar Līguma izbeigšanu. 
9. Strīdu izskatīšanas kārtība

3.43. Visas domstarpības un strīdi, kas rodas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, papildinot vai grozot Līguma tekstu.

3.44. Ja Puses nespēj strīdu atrisināt savstarpēju pārrunu rezultātā 1 (viena) mēneša laikā, tas tiek nodots izskatīšanai tiesā Latvijas Republikā spēkā esošo normatīvo aktu noteiktajā kārtībā.
10. LĪGUMA SPĒKĀ ESAMĪBA

3.45. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to izbeidz vienpusēji.

11. APAKŠUZŅĒMĒJI UN LĪGUMA IZPILDĒ IESAISTĪTĀ PERSONĀLA NOMAIŅA  

3.46. Izpildītāja personālu un apakšuzņēmēju, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, pēc Līguma noslēgšanas drīkst nomainīt tikai ar Pasūtītāja rakstveida piekrišanu, norādot nomaiņas iemeslus, ievērojot Publisko iepirkumu likuma 62.pantā paredzētos nosacījumus. 

3.47. Izpildītājs saskaņā ar iesniegto piedāvājumu Līguma izpildē nepiesaista apakšuzņēmējus. Līguma izpildes gaitā Izpildītājam ir tiesības piesaistīt jaunus un nomainīt esošos apakšuzņēmējus saskaņā ar Līguma noteikumiem.

3.48. Izpildītājs apakšuzņēmēju piesaistīšanas/nomaiņas gadījumā iesniedz apakšuzņēmēju saraksta projektu, kurā norādīta visa aktuālā informācija par Līguma izpildē piesaistītiem apakšuzņēmējiem. 
3.49. Pasūtītājs apakšuzņēmēja atbilstību pārbauda saskaņā ar Publisko iepirkumu likuma noteikumiem un pozitīva lēmuma gadījumā saskaņo iesniegto apakšuzņēmēju sarakstu.
3.50. Grozījumi Līgumam pievienotajā apakšuzņēmēju sarakstā tiek noformēti, noslēdzot papildus vienošanos pie Līguma, aizvietojot iepriekšējo apakšuzņēmēju sarakstu ar jaunu apakšuzņēmēju sarakstu. 
3.51. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
3.52. Izpildītājs ir atbildīgs par to, lai saskaņā ar šo Līgumu Pakalpojuma izpildē iesaistītais apakšuzņēmējs nepiesaistītu Pakalpojuma izpildē citus apakšuzņēmējus bez Pasūtītāja rakstiskas piekrišanas.
3.53. Pasūtītājs nav atbildīgs par Izpildītāja  nokavētiem vai vispār neveiktiem norēķiniem ar tā piesaistītajiem apakšuzņēmējiem.
12.  PĀRĒJIE NOTEIKUMI

3.54. Grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.

3.55. Visiem paziņojumiem, ko Puses sūta viena otrai saskaņā ar Līgumu, ir jābūt rakstiskiem, parakstītiem un nodotiem personīgi, pa pastu vai uz Līgumā norādīto e-pastu (parakstītiem ar drošu elektronisko parakstu). 

3.56. Gadījumā, ja kāda no Pusēm maina savu juridisko adresi, pasta adresi, Līgumā norādīto e-pasta adresi vai bankas rekvizītus, tā ne vēlāk kā 3 (trīs) darba dienu laikā rakstiski paziņo par to otrai Pusei.

3.57. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.

3.58. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.

3.59. Parakstot Līgumu, Izpildītājs garantē un uzņemas visu un jebkāda veida atbildību par to, ka viss Pakalpojums kopumā un jebkura tā daļa, kas tiks pildīta saskaņā ar Līgumu, atbildīs visām un jebkādām Līguma prasībām, kā arī kvalitātes, drošības, u.c. prasībām, kuras ir noteiktas Latvijas Republikā spēkā esošajos normatīvajos aktos, Ministru kabineta noteikumos u.c. dokumentos, kā arī prasībām un kritērijiem, kas Pakalpojumam ir noteikti attiecīgajos Eiropas Savienības normatīvajos aktos, instrukcijās, noteikumos utt. Izpildītājs uzņemas arī visu un jebkāda veida atbildību pret Pasūtītāju, skolu un trešajām personām par jebkādām sekām, ko var izraisīt vai ir izraisījusi Pakalpojuma vai kādas tā daļas neatbilstība šajā Līguma punktā noteiktajām prasībām.

3.60. Izbeidzoties Līguma termiņam, Izpildītājs garantē neizvirzīt finansiāla rakstura prasības un pretenzijas par mantiskajiem ieguldījumiem Zentas Mauriņas Grobiņas vidusskolas izglītības programmas realizēšanas vietā Kapsēdē virtuves blokā.
3.61. Pēc Līguma darbības termiņa beigām Izpildītāja veiktās pārbūves un uzlabojumi izglītības iestādes telpās un iekārtās paliek Pasūtītāja īpašumā.
3.62. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.

3.63. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.

3.64. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
3.65. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu.

3.66. Pušu pilnvarotie pārstāvji, kas ir atbildīgi par Līguma izpildi:
3.66.1. no Pasūtītāja puses:
3.66.1.1. Zentas Mauriņas Grobiņas vidusskolas direktore Laila Roga, e-pasts: grobinasskola@dkn.lv, tel. 29852553;
3.66.1.2. Medzes pirmsskolas izglītības iestāde “Čiekuriņš” vadītāja Agija Admidiņa, e-pasts: 
ciekurins.pii@dkn.lv, tel. 63490583.

3.66.2. no Izpildītāja puses – _________________, e-pasts: ________________________, tel. _____________________.
3.67. Līgums sagatavots latviešu valodā un parakstīts ar drošu elektronisko parakstu, satur laika zīmogu. 

3.68. Līgumam ir 3 (trīs) pielikumi, kas ir Līguma neatņemamas sastāvdaļas:

3.68.1. 1.pielikums – Tehniskā specifikācija;

3.68.2. 2.pielikums – pieteikums dalībai iepirkumā; 

3.68.3. 3.pielikums – finanšu piedāvājums.

13. PUŠU REKVIZĪTI UN PARAKSTI

	Pasūtītājs:
Dienvidkurzemes novada pašvaldība
Reģistrācijas numurs 90000058625

Juridiskā adrese: Lielā iela 54,
Grobiņa, Dienvidkurzemes novads,
LV-3430

Banka: AS SEB Banka

Kods: UNLALV2X                                              

Konts: LV73UNLA0050014272020
____________________________   

